cyanic-selkie/wikianc huggingface dataset:
Molekuuldinamieksimulasie
'n Molekuuldinamieksimulasie is 'n rekenkundige metode wat daartoe dien om te voorspel hoe dele van 'n molekuul, byvoorbeeld enkele atome, met verloop van tyd beweeg. Dit is gebaseerd op 'n statiese driedimensionele struktuur wat onder andere deur X-straalkristallografie, elektronmikroskopie of kernmagnetieseresonansie bepaal kan word.
Johannes Stephanus Marais
Johannes Stephanus Marais (1919 – 2009), bekend as Jan S. Marais was 'n Suid-Afrikaanse finansier. Hy is op Fraserburg op 23 April 1919 gebore en ontvang opleiding aan die Universiteit van Stellenbosch. In Januarie 1943 sluit hy aan by die Federale Volksbeleggings-groep en stig in 1954 die Trust Bank van Afrika.
Frank MacQuarrie
Frank MacQuarrie (27 Januarie 1875 – 25 Desember 1950) was 'n Amerikaanse akteur. Hy was bekend vir sy rolle in die rolprente The Field of Honor (1917) en Wolves of the Border (1918).
Noord-Amerikaanse meregebied
Fisies-geografiese aspekte
Die Noord-Amerikaanse meregebied bestaan 'n groot deel van Kanada en bestaan uit die gebied rondom en noordwes van die Groot Mere: van wes na oos die Bowe-, die Michigan-, die Huron, die Erie- en die Ontario-meer. Met uitsondering van die Michiganmeer vorm al die mere die natuurlike grens tussen die VSA en Kanada.
Ekonomiese aspekte
Met die opening van die waterweg in 1959 het die hele gebied tussen die Bowe-meer en die monding van die St. Laurensrivier 'n geweldige landboukundige en nywerheidsontwikkeling beleef. Groot stedelike gebiede, soos Quebec, Montreal, Toronto en Hamilton in Kanada, en Buffalo, Cleveland, Detroit, Chicago, Milwaukee en Duluth in die VSA, het in die gebied ontstaan. 'n Derde van die Noord-Amerikaanse bevolking woon nou in die meregebied.
Die stad is wêreldbekend vir sy motorfabrieke. As setel van die motornywerheid is Detroit 'n belangrike afsetgebied vir staal, lood, rubber en sink, naamlik onderskeidelik 20, 45, 62 en 33% van wat in die VSA geproduseer word. Sowat 90 % van die produkte wat op die St. Laurens-seeweg vervoer word, is grondstowwe, waarvan ystererts, steenkool en olie die belangrikste is. Graan word van die westelike dele van die binneland stroom af vervoer.
Groot Moskee van Doebai
Die Groot Moskee van Doebai is ’n moskee in Doebai in die Verenigde Arabiese Emirate. Dit is in 1900 die eerste keer gebou, daarna gesloop en in 1960 herbou. In 1998 is dit weer weer herbou in sy huidige vorm. Dit het plek vir 1 200 aanbidders.
Noord-Amerikaanse meregebied
Ekonomie
Daar is vroeg reeds opgemerk dat veranderinge in die waterstand intree, en sedert 1848 word sorgvuldig daarvan register gehou. Sedert 1960 het die watervlak laag gestaan. Die gevolge van 'n lae waterstand is ingrypend: wanneer die waterstand 33 cm daal, beteken dit 'n vragverlies van 1 200 ton vir elke binnevaartskip, Die verlaagde waterstand kan aan 'n laer reënval en verhoogde watergebruik in die stede toegeskryf word.
Groot Moskee van Doebai
Geskiedenis
Die moskee was oorspronklik ’n skool vir die bestudering van die Koran en het sy eerste studente in 1900 toegelaat. Die gebou is in 1960 deur ’n moskee vervang, en dié is in 1998 weer herbou. Die laaste gebou is meer in die styl van die oorspronklike skool van 1900.
NG gemeente Klipplaat
duimnael|regs|170px|Ds. J.J. Badenhorst was van 1948 tot 1952 Klipplaat se tweede leraar.
Saldanhabaai Plaaslike Munisipaliteit
Die Saldanhabaai Plaaslike Munisipaliteit is een van die plaaslike munisipaliteite in die Weskus-distriksmunisipaliteit in die Wes-Kaap, Suid-Afrika.
Impakte van toerisme
Die studie van die impak van toerisme op die betrokke omgewing en gemeenskappe het, is relatief nuut. Impakte word nie maklik gekategoriseer nie, met direkte en indirekte komponente. Toerisme is ook dikwels seisoenaal, en die impak word eers na die tyd, met wisselende effekte, en op verskillende stadiums van ontwikkeling, duidelik. Daar is drie hoofkategorieë: 1. Omgewingsimpakte: impakte wat die drakrag van die gebied, plantegroei, luggehalte, waterliggame, die watertafel, natuurlewe en natuurverskynsels beïnvloed.
Fasiliteit impak
Fasiliteitsimpakte vind plaas wanneer 'n streekgebied van "verkenning" na "betrokkenheid" ontwikkel en dan in die "ontwikkelende" stadium van die lewensiklus van die toeristegebied. In die laaste fase kan daar direkte en indirekte omgewingsimpakte wees deur die konstruksie en die bou van hotelle, restaurante en winkels, en infrastruktuur soos paaie en kragtoevoer. Soos die bestemming ontwikkel, soek meer toeriste die ervaring. Hul impak styg dienooreenkomstig. Die vereiste vir water vir wasgoed, afvalverwydering en drinkverhogings. Riviere kan verander, oormatig onttrek word en besoedel word deur die eise van toeriste. Geraasbesoedeling het die vermoë om wild te versteur en gedrag te verander, en ligbesoedeling kan die voedings- en voortplantingsgedrag van baie wesens ontwrig. Wanneer krag deur diesel- of petrolkragopwekkers verskaf word, is daar addisionele geraas en besoedeling. Algemene afval en vullis is ook 'n gevolg van die fasiliteite. Soos meer toeriste aankom, is daar 'n toename in kos en drank wat verbruik word, wat op sy beurt plastiekafval en nie-bioafbreekbare produkte skep.
Toeristeaktiwiteite
Voorbeelde van indringerspesies wat deur toerisme versprei word:
Kommersialisering van kultuur
Navorsers kyk na die impak van toeriste op 'n kultuur en kortliks beweer baie dat die kontak met die sekulêre Weste lei tot die vernietiging van pre-toeriste-kulture. Daarbenewens beweer die ontwikkelingskuur die idee dat toenemende toerisme ekonomiese verandering sal aanwakker terwyl die plaaslike kultuur versterk word, tot nuwe siektes lei, soos dwelmverslawing, misdaad, besoedeling, prostitusie en 'n afname in sosiale stabiliteit sowel as die groei van kapitalistiese waardes en 'n verbruikerskultuur.
Ekonomiese impakte
Die ekonomiese bydrae van toerisme is gevoel in beide direkte en indirekte maniere, waar direkte ekonomiese impak is geskep wanneer kommoditeite soos die volgende verkoop: verblyf en vermaak, kos en drank dienste, en kleinhandel-geleenthede. Inwoners, besoekers, besighede, en verskillende vlakke van regerings (munisipale federale) alle direkte invloed toerisme-impakte deur middel van hul besteding in of naby'n gegewe toerisme area. Die sleutel komponent van direkte ekonomiese impak van toerisme is dat dit plaasvind binne'n land se grense en geïmplementeer word deur die "inwoners en nie-inwoners vir besigheid en ontspanning doeleindes".
Toerisme Satelliet-Rekening (TSR)
Deur die versameling van meer kwalitatiewe data en die vertaling in 'n meer bondige en effektiewe vorm vir toerisme verskaffers, stel dit die TSRs in staat is om die vorige kennis gaping te vul. Inligting wat gelewer en gemeet is deur 'n TSR sluit belasting inkomste, ekonomiese impak op die nasionale saldos, menslike hulpbronne, indiensneming, en "toerisme se bydrae tot die bruto binnelandse produk" in.
Karibiese Nederland
Ná 10 Oktober het hulle die status van munisipaliteite gekry. Vir die eerste jare is nog nie duidelik nie tot watter Nederlandse provinsie die munisipaliteite behoort, daarom staan die "eilandsrade" (dit is die bestuur van die munisipaliteit) direkt onder die Nederlandse regering in Den Haag. Die regering het die provinsie-probleem tydelik opgelos deur 'n Ryksdiens (Rijksdienst Caribisch Nederland) na die Karibies gebied te stuur, wat moet help om die Nederlandse wette op die eilande in te stel, want die eilande gebruik nou nog (gedeeltelik) die wette van die voormalige Nederlandse Antille.
NG gemeente Herold
duimnael|links|280px|Die buitekerk te Klipdrift.
duimnael|regs|160px|Ds. Wessel J. du Toit, leraar van 1930 tot sy dood.
duimnael|links|280px|Die buitekerk te Molenrivier.
//Khara Hais Plaaslike Munisipaliteit
//Khara Hais het met die Mier Plaaslike Munisipaliteit saamgesmelt (direk na die 2016 plaaslike verkiesings) en staan nou as die Dawid Kruiper Plaaslike Munisipaliteit bekend. Upington bly die setel.
Jodium
Eienskappe
Onder standaardtoestande is jodium ’n donkerpers/donkerbruin vastestof. Hierdie halogeen vorm verbindings met baie elemente, maar is minder reaktief as ander lede van die groep VII-elemente en het ’n effense metaalglans.
Lawaaimakerjanfrederik
Die spesie se natuurlike habitat is sub-tropiese of tropiese vogtige laeveld woude.
SI-stelsel
Die internasionale eenheidstelsel (genoem die SI-stelsel vanuit die Frans frase, Système International d'Unités) is die mees gebruikte stelsel van eenhede in die wêreld. Dit word in alledaagse handel gebruik in byna elke land buiten die Verenigde State, Liberië en Mianmar en word ook wêreldwyd gebruik vir wetenskaplike en ingenieurswerk. In 1960, is SI gekies as die beste sub-stel van die bestaande meter-kilogram-sekonde (MKS) stelsel van eenhede eerder as die ouer sentimeter-gram-sekonde (CGS) eenheidstelsel. Verskeie nuwe eenhede is later bygevoeg. Daar word soms na die SI-stelsel verwys as die metrieke stelsel (veral in die Verenigde State, wat dit nog nie aangeneem het nie al het die gebruik daar begin toeneem). Die internasionale eenheidstelsel verwys na 'n spesifieke groep mates wat afgelei en uitgebrei is vanuit die metrieke stelsel; alle metrieke eenhede word egter nie as SI-eenhede aanvaar nie.
Basis
Die SI-stelsel is op sewe basiseenhede gebou, die kilogram, meter, sekonde, ampère, kelvin, mol en kandela. Hierdie eenhede word gebruik om die verskeie afgeleide eenhede te definieer.
Pebco-drie
Die Pebco-drie of Pebco 3 verwys na drie swart Suid-Afrikaanse anti-apartheidsaktiviste, Sipho Hashe, Champion Galela en Qaqawuli Godolozi, wat in 1985 deur lede van die Suid-Afrikaanse veiligheidspolisie ontvoer en daarna vermoor is.
George Macready
George Macready (29 Augustus 1899 – 2 Julie 1973) was 'n Amerikaanse akteur. Hy was bekend vir sy rolle in die rolprente Gilda (1946), Paths of Glory (1957), The Great Race (1965), en ''Tora! Tora! Tora!'' (1970).
Deense Volkskerk
Gemeentekeuse
’n Ander minder algemene praktyk is die parogiekeuse (sognebåndsløsning, letterlik parogiebondlossing). Sou ’n kerklidmaat ontevrede met ’n spesifieke leraar van sy tuisgemeente wees, staan dit hom vry om deur ’n ander leraar bedien te word wie se Christelike perspektief nader aan syne ooreenstem, soos byvoorbeeld in ’n naburige gemeente.
Voorwaardes
Elkeen wat in die Volkskerk gedoop word, word outomaties ’n lidmaat. Lede kan hul lidmaatskap met die Volkskerk beëindig en heraansluit soos hulle wil. Burgers wat in ander Christelike groepe en denominasies gedoop/ingeseën is, insluitend ander Lutherse kerke, word nie outomaties lidmate van die Volkskerk nie; hul doop word egter erken sou hulle aansoek doen om lidmaatskap van die Volkskerk. Dit is nie moontlik om ’n lid van twee of meer denominasies te wees nie.
GameStop kortdruk-aksie
Kortverkoop en kortdruk-aksie
Kortverkopers word blootgestel aan die risiko van kortdruk-aksies, wat voorkom as die aandeel wat kort gespeel word, teen verwagting in waarde styg, byvoorbeeld as gevolg van 'n skielike gunstige nuus. Kortverkopers moet dan die aandele wat hulle aanvanklik verkoop het, terugkoop in 'n poging om hul verliese te beperk. As die aandeel gekoop word om hul kort posisies te dek, verhoog dit die prys van die kortgespeelde aandele, en sodoende word meer kortverkopers aangespoor om hul posisies te dek deur die voorraad te koop. Dit kan lei tot 'n kaskade van aandeeltransaksies en 'n groter sprong van die aandeelprys.
Olivia Newton-John
Sy het 'n geskatte 100 miljoen plate wêreldwyd verkoop, wat haar een van die besverkoper musiekkunstenaars van alle tye maak.
In 1978 speel sy die medehoofrol in die musiekfilm Grease (en), wat se klankbaan een van die suksesvolste in die geskiedenis was. Sy sing twee trefferduette saam met haar medeakteur John Travolta: "You're the One That I Want" en "Summer Nights". Haar bekendste solo-opnames sluit in Grammy-wenner "I Honestly Love You" (1974), "Physical" (1981), asook "If Not for You" (1971), "Let Me Be There" (1973), "If You Love Me (Let Me Know)" (1974), "Have You Never Been Mellow" (1975), "Sam" (1977), "Hopelessly Devoted to You" (ook uit Grease), "A Little More Love" (1978), "Heart Attack" (1982) uit die 1980-film Xanadu, "Magic" en "Xanadu" (met die Electric Light Orchestra).
Mahikeng Plaaslike Munisipaliteit
Nedersettings
Nedersettings in die munisipaliteit:
Brea Grant
Brea Grant (gebore 16 Oktober 1981) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Halloween II (2009) en Best Friends Forever (2013), en in die televisiereekse Dexter (2006) en The Arrangement (2017).
Paleis van Versailles
Die paleis het sy oorsprong in 'n klein jagkasteel wat deur Philibert Le Roy vir koning Lodewyk XIII ontwerp is. Vanaf 1661 het die boumeesters Louis Le Vau, François II d'Orbay, Jules Hardouin-Mansart en Robert de Cotte die kompleks in opdrag van koning Lodewyk XIV stapsgewys herbou en uitgebrei tot 'n uitgestrekte representatiewe regeringsetel met 'n streng simmetriese vloerplan.
Nasaret
Ekonomie, toerisme
Die stad is 'n belangrike dienssentrum vir sy eie bevolking en die hele omliggende gebied, veral in groothandel, kleinhandel, onderwys, staatsdienste (saam met Nazareth Illit), godsdiens, vermaak, gasvryheid, welsyn, gesondheidsorg en finansies.
Reïonisasie
Energiebronne
Dit is nog onseker watter voorwerpe die fotone verskaf het wat die intergalaktiese medium (IGM) gereïoniseer het. Om neutrale waterstof te ioniseer is ’n energie van groter as 13,6 eV nodig, en dit stem ooreen met fotone met ’n golflengte van 91,2 nanometer of korter. Dit is in die ultraviolet-deel van die elektromagnetiese spektrum, wat beteken die primêre kandidate is almal bronne wat ’n aansienlike hoeveelheid energie in die ultraviolet of hoër vervaardig. Hoeveel van die bron daar is, moet ook in ag geneem word, asook die duur daarvan, aangesien protone en elektrone sal rekombineer as energie nie deurlopend verskaf word om hulle uitmekaar te hou nie.
Telluur
Gebruike
Ander gebruike:
Olimpiese Somerspele 1972
Koste, nog moeite is gespaar by die organisasie van hierdie Spele. Daar is 'n begroting van 172 miljoen DM opgestel, wat vir die welvarende Bondsrepubliek geen probleem was nie. 'n Volledige nuwe sportskompleks is opgerig, met alle items naby mekaar op die voormalige Oberwiesenfeld-vliegveld, waar die Fransman Édouard Daladier en die Brit Neville Chamberlain geland het voor 'n ontmoeting met Adolf Hitler. Die pronkstuk was ongetwyfeld 'n avant-gardistische stadion met sy deurskynende dak in die vorm van 'n web.
Taalkommissie
Die Taalkommissie van die 2009-AWS (tiende uitgawe)
In die Voorwoord van die 2009-AWS word ook erkenning gegee aan die volgende Taalkommissielede (in alfabetiese volgorde):
Die Taalkommissie van 2017-2021
Doelwitte van dié Taalkommissie was onder andere om die AWS toegankliker vir jonger gebruikers te maak. Tot en met 2021 is die woordelys grondig herwerk, sodat dit in die toekoms makliker sou kon wees om inligting in die lys na te slaan. Die struktuur van die res van die inhoud in die AWS is ook herwerk en in 'n nuwe formaat gegiet. Aan die einde van die termyn van dié TK is geen van die uitsette egter gepubliseer nie en is die inligting aan 'n nuwe TK oorhandig.
Louis Aliot
Louis Aliot (Toulouse, 4 September 1969 ) is 'n Franse politikus. Hy is in 2014 verkies tot Europese adjunk- en munisipale raadslid van Perpignan, destyds in 2017 in die tweede distrik van die Pyrénées-Orientales.
Robert Carlyle Byrd
Van 3 Januarie 1953 tot 3 Januarie 1959 was hy 'n lid van die Huis van Verteenwoordigers, daarna 'n lid van die Senaat. In die periodes 1989-1995, 2001-2003 en 2007-2010 was hy president pro tempore (waarnemende president) van die Senaat, 'n pos wat volgens tradisie deur die langsdienende senator van die meerderheidsparty beklee word.
Hy is op 28 Junie 2010 in Falls Church, Virginië aan natuurlike oorsake oorlede. Hy was 92 jaar oud en was destyds die oudste dienende Senator gewees.
Anja Rubik
anjarubik.com Anja Rubik, gebore as Anna Helena Rubik, is 'n Poolse foto- en loopplankmodel, aktivis, filantroop en sakevrou.
Tartaros
Tartaros in die Griekse mitologie
In die Griekse mitologie is Tartaros ’n god en ’n plek onder Hades (die onderwêreld). In Hesiodus se Teogonie, omstreeks 700 v.C., is die god Tartaros die derde krag wat uit die leemte Chaos ontstaan het ná Gaia, Aarde en Eros, Liefde.
Bekennende Kirche
Die BK het nogtans geen uniforme politieke opposisiebeweging teen die NS-bewind gevorm nie. So het predikante in diens van die betrokke landskerke gebly (veral in deelstate soos Württemberg, Beiere en Hannover).
Charles Morgan
Ds. Charles Smith Morgan (Kaapstad, 25 April 1842 - Kaapstad, 29 Augustus 1919) was 'n leraar in die Nederduitse Gereformeerde Kerk, redakteur van die Vrystaatse Kerk se mondstuk, De Fakkel, en een van die eerste vier studente aan die Kweekskool op Stellenbosch.
Morgan was die seun van ds. George Morgan, een van die Skotse predikante wat deur die loop van die 19de eeu na Suid-Afrika gekom het, aanvanklik om die tekort aan predikante in die Hollandse Kerk aan te vul en uitvoering te help gee aan die goewerneur lord Charles Somerset se verengelsingsbeleid, maar later ook om die liberale denkrigting van die Nederlandse universiteite se teologiese skole teen te staan. Morgan sr. was eers predikant van die NG gemeente Somerset-Oos en later van die Skotse (Presbiteriaanse) kerk in Kaapstad. Die klein Charles is in sy pa se kerk in Kaapstad gedoop deur dr. Thomas Smith, 'n sendeling in Indië wat op besoek was aan die Kaap en se van aan die naam van die dopelinge toegevoeg is.
Rzeszów
Rzeszów is 'n universiteitstad wat aan weerskante van die Wisłokrivier in die hartland van die Sandomierska-vallei, tussen Krakow en die Pools-Oekraïense grenspos naby Przemyśl en langs die internasionale snelweg E 40 en die spoorweglyn tussen Lviv (Lemberg) en Krakow geleë is. Die stad word deur 'n internasionale lughawe bedien.
Noordpoolreise
Die verdrag van Tordesillas
Hul reisverslae het dit egter dui- delik gemaak dat Indië baie moeilik via die Noordelike Yssee bereik sou kon word en in Suid-Europa is die aandag toe vir die eerste keer op die moontlikheid van 'n suidwestelike deurgang gevestig. Die Britte en Nederlanders het egter bly soek na 'n noordoostelike en noordwestelike deurgang om die kontrole van die inwoners van die Iberiese skiereiland vry te spring.
Verkennings in die 19e eeu
Intussen het moderne tegnologiese uitvindings soos die stoomskip en skeepswande wat die druk van ys kon weerstaan, dit moontlik gemaak dat die Sweedse baron Adolf Erik Nordensköd (1832-1901) tussen 1878 en 1880 die noordoostelike deurvaart kon vind. Hy het by die monding van die Jeniseirivier oorwinter en sy tog in die daaropvolgende somer voortgesit.
Wedloop na die Noordpool
Die Amerikaners het toegang tot die Noordpool gesoek deur die Robesonkanaal tussen Groenland en Ellesmere-eiland. Die Engelsman sir George Strong Nares (1831-1915) het in 1875/76 die Amerikaners se pad gevolg en ten slotte met behulp van hondeslee ŉ nuwe rekordafstand, naamlik 83° 30' NB, bereik. In 1879 het die skip van die Amerikaner George Washington de Long (1844-1881) noord van die Beringstraat vasgevries.
Voordat die druk van die ys dit verpletter en tot sink gebring het, het die skip in die ys tot op 'n plek 20° verder wes en byna 6° verder noord gedryf. Die gebeurtenis het Fridtjof Nansen (1861 - 1930) geïnspireer om die Fram, 'n skip met ysdrukbestande wande, te bou. In 1893 het hy die skip noord van die Nuwe Siberiese Eilande laat vasvries. Nadat dit langer as 'n jaar saam met die ys gedryf het, het Nansen dit op 84° NB 102° OL verlaat om die Noordpool per slee te bereik.
Crystal Celeste Grant
Crystal Celeste Grant (gebore 20 September 1980) is 'n Amerikaanse aktrise. Sy is bekend vir haar rolle in die rolprente Lawnmower Man 2: Beyond Cyberspace (1996), The Wood (1999), en Kids in America (2005), en in die televisiereeks Pacific Blue (1996).
Proteas
Beheerliggaam
Kinders en jongmense word reeds op skool aan krieket bekend gestel en na gelang van hul belangstelling en talent begin hul met hul afrigting. Nes ander krieketlande beskik Suid-Afrika oor ’n o/19-nasionale span wat aan die o/19-krieketwêreldbeker deelneem. Suid-Afrika A is die tweede nasionale span van Suid-Afrika en van hul wedstryde geniet eersterangse of A-lys-status.
Opkoms as ’n internasionale kwaliteitspan
Die Australiese nasionale krieketspan, destyds op die hoogtepunt van “die goue tydperk van Australiese krieket”, het in 1902/03 na Suid-Afrika getoer en ’n baie sterk span bestaande uit ’n aantal baie bekende spelers saamgeneem. Hoewel Suid-Afrika die toetsreeks van drie wedstryde met 0–2 verloor het, het hulle vir die eerste keer ’n nederlaag vermy, met die eerste toets in Johannesburg wat onbeslis geëindig het. Hulle het lof van die toerspan ontvang en veral die veelsydige Llewellyn het met sy uitstaande prestasies uitgeblink.
Tussenoorlogse jare
Tydens die daaropvolgende 1922/23-seisoen het ’n Engelse span na Suid-Afrika getoer. Soos nege jaar tevore was Taylor op sy beste. In die eerste toets in Johannesburg het hy op nommer drie gekolf en in die tweede beurt ’n uitstekende 176 lopies aangeteken, die naasbeste telling in die wedstryd was 50 lopies. Taylor se telling het 25 grenshoue ingesluit en was die meeste nog deur ’n Suid-Afrikaner teen Engeland. Suid-Afrika het die toets met 168 lopies gewen, dit was Taylor se eerste oorwinning beide as ’n kaptein en as ’n toetsspeler. In die tweede toets het hy tellings van nege en 68 lopies aangeteken, waarna Engeland naelskraap met een paaltjie gewen het. In die derde toets in Durban is hy weer opgeskuif om die beurt te open, en hy het 91 lopies aangeteken en met Bob Catterall 110 lopies gedeel. Die derde dag se spel het uitgereën, wat die uitslag in ’n onvermydelike onbeslis laat eindig het. Die vierde toets was ook onbeslis, Taylor het elf lopies as nommer vier aangeteken en ná sy terugkeer in die tweede beurt het hy 101 lopies behaal. Wisden skryf: “Taylor, wat vrylik houe geslaan het toe die vrees vir ’n nederlaag verdwyn, het ’n meesterlike spel gespeel, maar hy het ook ’n bietjie geluk gehad”. Nadat die reeks steeds gelykop met 1–1 was, is die vyfde en laaste toets sonder tydbeperking gespeel om ’n reekswenner te verseker. Engeland se C.A.G. Russell het twee honderdtalle in die wedstryd aangeteken en vir Suid-Afrika is ’n teiken van 344 lopies in die vierde beurt gestel. Taylor, op nommer vier, het vir vier en ’n halfuur in ’n beurt van 102 lopies gekolf, maar min ondersteuning van sy spanmaats geniet en Suid-Afrika het met 109 lopies verloor. Taylor het die reeks met 582 lopies teen ’n lopietempo van 64.66 afgesluit en was die voorste lopiemaker vir albei spanne, sy totaal was 278 lopies meer as die naasbeste Suid-Afrikaner. Sy algehele reekstelling was destyds ’n toetsrekord vir ’n kaptein en is later deur Donald Bradman in 1936 verbeter, sy drie honderdtalle in die reeks was ’n Suid-Afrikaanse rekord wat eers in 2003/04 deur Jacques Kallis verbeter is. Die Wisden-verslag oor die reeks skryf dat “H. W. Taylor ’n kolwer in sy eie klas was”. Die reeks het Taylor se status as ’n topkolwer in internasionale krieket gevestig.
Internasionale verbanning tydens Apartheid en “rebelletoere”
Tot Suid-Afrika se uitsluiting by die Olimpiese Somerspele 1964 en die geskil rondom die “bruin” speler Basil D'Oliveira is net “wit” spelers toegelaat om Suid-Afrika op internasionale vlak te verteenwoordig. Die anti-apartheidbeweging het die IKR in 1970 ’n moratorium op toere laat goedkeur. Hierdie besluit het spelers soos Graeme Pollock, Barry Richards en Mike Procter vir die grootste tydperk van hul loopbane van internasionale toetse ontneem. Dit het ook tot die emigrasie gelei van toekomstige sterre soos Allan Lamb en Robin Smith, albei sou later vir Engeland speel, en Kepler Wessels, wie aanvanklik vir Australië begin speel het voordat hy na Suid-Afrika teruggekeer het. Destydse wêreldklasspelers soos Clive Rice en Vintcent van der Bijl het, ondanks hul sterk eersterangse prestasies, ook nooit toetswedstryde gespeel nie. Die ondertekening van die Gleneagles-ooreenkoms deur 33 lidlande van die Britse Statebond op 15 Junie 1977 het Suid-Afrika se sportiewe isolasie verder verskerp. As gevolg van die ooreenkoms is die land ten einde van stappe teen die apartheidspolitiek stelselmatig van die Britse Statebond se sportwêreld geïsoleer. In die ooreenkoms is ook voorsiening gemaak vir sanksies teen lidlande wat die ooreenkoms sou oortree, en instellings wat bewysbaar die Suid-Afrikaanse rasseskeiding ondersteun het, is uit al die internasionale sport uitgesluit. Suid-Afrika kon ook nie aan die eerste krieketwêreldbekertoernooie in 1975, 1979, 1983 en 1987 deelneem nie.
Die boikot het tot ’n herbesinning deur die sportadministrasie en die beoefening van sportsoorte deur die bevolking, veral in krieket, gelei. In 1976 is die Suid-Afrikaanse Krieketunie ten einde van ’n “multietniese” en “prestasiegerigte” benadering, sogenaamde “gewone” krieket, gestig. Dié beheerliggaam was daartoe verbind om krieket in Suid-Afrika lewendig te hou. Dit het egter net tot geringe deelname in die bedoelde bevolkingsgroepe gelei en nie die gewenste hertoelating tot internasionale krieket tot gevolg gehad nie. Die IKR-lede Indië, Pakistan en Wes-Indië het aangekondig dat hulle Suid-Afrika eers na die einde van apartheid weer sou toelaat. As gevolg van Suid-Afrika se isolasie van die internasionale speelprogram het die Suid-Afrikaanse beheerliggaam gepoog om ’n aantal krieketlande met “rebelletoere” na Suid-Afrika te oortuig, om die speelprogram in die land aan die gang te hou. Hierdie toere het egter weerstand deur die betrokke beheerliggame en regerings, die Internasionale Krieketkonferensie en die Verenigde Nasies teëgekom.
Wisselvalligheid in die nuwe millennium
Aan die begin van die nuwe millennium is Suid-Afrikaanse krieket in April 2000 deur ’n omkoopskandaal geteister, waarin veral die kaptein en kolwer Hansie Cronjé betrokke was. Op 11 Oktober is hy deur Krieket Suid-Afrika lewenslank uit al die krieket verban. Hy is op 1 Junie 2002 tydens ’n vliegongeluk naby George in Suid-Afrika dood.
Spelerstatistieke
Altesaam het vir Suid-Afrika 356 spelers toets-, 148 spelers EDI- en 96 spelers T20I-wedstryde gespeel. Vervolgens die spelers wat vir die Suid-Afrikaanse span die meeste lopies aangeteken en die meeste paaltjies geneem het.
Robert Broom
Hy is in 1920 'n genoot van die Royal Society van Londen gemaak, het 'n Royal Medalje (1928) ontvang, asook verskeie eredoktorate van oorsese en Suid-Afrikaanse universiteite. Hy was die ontvanger van medaljes van die Nasionale Akademie van Wetenskappe van Washington en die Geologiese Vereniging van Londen. Die Unieregering het 'n bronsborsbeeld in die ingang van die Transvaal Museum opgerig wat op 31 Oktober 1949 deur genl. Jan Smuts in sy teenwoordigheid onthul is.
Lewensgeskiedenis
Hy het groot geword te midde die opgewondenheid van die Darwinistiese polemiek en het sy mediese praktyk bloot gebruik as 'n inkomste terwyl hy op soek was na feite wat met evolusie verband hou. In 1892 het hy na Australië vertrek om primitiewe lewende soogdiere te bestudeer, maar na sy huwelik met Mary Baird Baillie het hy in 1896 na Brittanje teruggekeer. Die volgende jaar het hy na Suid-Afrika vertrek aangesien die versamelings deur Andrew Geddes Bain en later deur prof H.G. Seeley getoon het dat die soogdieragtige reptiele van die Karoo meer lig op evolusie sou werp.
Ster-blaasop
Identifikasie
Hulle leef in aflandige koraal- en rotsriwwe in water wat 3 tot 6m diep is. Hulle leef soms ook in skeepswrakke. Die vis is 'n alleenloper en vreet sponse, koraal en hardedop ongewerweldes. Hierdie spesie is seldsaam.
Ganumedes (mitologie)
’n Maan van die planeet Jupiter, wat deur Galileo Galilei ontdek is, is na Ganumedes genoem.
Mite
As ’n Trojaan vorm Ganumedes deel van die vroegste, pre-Hellenistiese vlak van Egeïese mite. Plato het gemeen dat hy deur die Kretensers uitgedink is as bewys van "plesier […] teen die natuur in". Homeros brei nie uit oor die erotiese aspek van Ganumedes se ontvoering nie, maar dit is beslis op ’n erotiese manier dat Afrodite na sy blonde Trojaanse skoonheid verwys in Homeros se Loflied aan Afrodite, waarin sy praat van Zeus se liefde vir Ganumedes.
Boergondië-Franche-Comté
Boergondië-Franche-Comté (Frans: Bourgogne-Franche-Comté [buʁɡɔɲ fʁɑ̃ʃ kɔ̃te]; Afrikaans: Boergondië-Vrygraafskap) is 'n Franse gewes (Frans: région) in die ooste van Frankryk wat uit die ou geweste van Boergondië en Franche-Comté bestaan. Die gewes Boergondië-Franche-Comté bestaan sedert 2016.
Jennifer Grant
Jennifer Grant (gebore 26 Februarie 1966) is 'n Amerikaanse aktrise. Sy is bekend vir haar rolle in die rolprent Savage (1996) en in die televisiereekse Beverly Hills, 90210 (1990), Time Trax (1993), en Movie Stars (1999).
Rachel Carson
The Sea Around Us, 'n biografie van die see, was vir ses en tagtig weke op die nasionale topverkoperlys en het die Goue Medalje van die New York Dierkundevereniging, die Goue Medalje van Die Geografiese Vereniging van Philadelphia, die John Burroughs Medalje en die Nasionale Boektoekenning gewen en is uiteindelik in dertig tale vertaal.
Lewensgeskiedenis
Na sy van Parnassus Hoërskool gegradueer het, het sy by die elite Pennsylvania Kollege vir Vroue ingeskryf om in Engelse opstel skryf te spesialiseer. 'n Vereiste dat elke student twee semesters wetenskap doen, het haar liefde vir biologie laat herontwaak en sy het besluit om haar hoofvak na dierkunde te verander. In 1929 het sy met 'n BA (cum laude) gegradueer en vir sewe ononderbroke somervakansies by die Johns Hopkins Somerskool klas gegee. In 1931 het sy by die Universiteit van Maryland begin werk waar sy vir vyf jaar dierkunde gedoseer het en in 1932 verkry sy haar Meestersgraad in dierkunde aan die Johns Hopkins Universiteit.
Rachel Carson is op 14 April 1964 oorlede na 'n lang stryd teen kanker. Sy het nooit die vrugte van haar arbeid aanskou nie.
Hadsund
Die dorp se geskiedenis kan teruggaan tot 1800, maar die naam self kan teruggevind word in 1467, as Haddeswnth geskryf, en later in 1700 as Hatsund. Dit het handelsregte verkry op 1 Desember 1854, maar kon nooit stadsregte verkry nie.
Historiese inwonertal
In Hadsund aan Himmerland se kant bly daar 4 994 (2012) inwoners en in Hadsund-Suid aan Kronjylland se kant bly daar 463 (2012).
==== Inwonertal vanaf 1801–2012 ====
Geografie
Hadsund is geleë in die suidoostelike deel van Himmerland. Die afstand na die strand by Kattegat is 12 kilometer. Hadsund lê 45 kilometer suid van Aalborg en 30 kilometer noord van Randers.
Hadsund Dorpsverwarming
verbrandingsaanleg]] Hadsund Dorpsverwarming is geleë in die noordelike nywerheidsdeel van Hadsund. Hadsund Dorpsverwarming bestaan uit Hornbech Centralen in Hornbechsvej. Hadsund Warmtesentrale lê in die middel van Hadsund en voorsien aan omtrent 1 300 installasies. Hedepark Centralen is in Gyvelvej in Hadsund en voorsien aan sowat 180 installasies. Transbjerholt Centralen is in Gammel Visborgvej in Hadsund en voorsien aan ongeveer 320 installasies. Die biomassaverbrandingsaanleg (flisanlægget) is die grootste sentrale en kan in Hadsund se hele warmtebehoefte voorsien sonder die gebruik van olie.
Dongguan
Dongguan (Chinees: 东莞) is 'n stad in die Chinese provinsie Guangdong met 'n bevolking van 8 220 237 in 2010.
Jan Volschenk
Jan Ernst Abraham Volschenk (gebore Riversdal-distrik, 20 Augustus 1853 – oorlede Riversdal, 22 Januarie 1936) was die eerste Suid-Afrikaanse kunstenaar wat hom voltyds aan die skilderkuns gewy het. Die onderwerpe van sy skilderye kom byna almal uit die Riversdal-omgewing in die tydperk vanaf 1870.
FIFA Sokker-Wêreldbekertoernooi in 2018
32 nasionale sokkerspanne het aan die FIFA Sokker-Wêreldbekertoernooi in 2018 deelgeneem. Die spanne is in agt groepe verdeel, waarvan die twee beste spanne van elke groep na die agtste eindrondte deurgedring het. Frankryk het die trofee gewen nadat hulle Kroasië op 15 Julie in die Loezjnikistadion van Moskou, die Olimpiese stadion van die Olimpiese Somerspele 1980, met 4–2 geklop en sodoende hul tweede wêreldbekertitel ingepalm het. Frankryk sou regstreeks vir die FIFA Sokker-Konfederasiebeker in 2021 gekwalifiseer het, maar dié toernooi is later deur FIFA geskrap. Gunstelinge vir die wêreldbekertitel voor die afskop van die toernooi was Brasilië, Duitsland, Frankryk en Spanje. Die verdedigende kampioen Duitsland is reeds in die groepfase uitgeskakel; dieselfde lot wat voorheen Brasilië in 1966, Frankryk in 2002, Italië in 2010 en Spanje in 2014 toegeval het, maar vir Duitsland was dit die eerste keer wat hulle nie na die uitklopfase kon deurdring nie. Dit is die vierde agtereenvolgende Sokker-Wêreldbekertoernooi wat deur 'n Europese nasionale sokkerspan gewen is, ná Italië in 2006, Spanje in 2010 en Duitsland in 2014.
Toewysing
Rusland is op 2 Desember 2010 in Zürich deur FIFA gekies as gasheer vir die FIFA Sokker-Wêreldbekertoernooi in 2018. Ander kandidaatlande was Engeland, ’n gesamentlike kandidatuur deur Nederland en België, asook Spanje en Portugal. Gelyktydig is die FIFA Sokker-Wêreldbekertoernooi in 2022 aan Katar toegewys.
Kwalifiserende spanne
Die volgende 32 spanne het vir die finale toernooi gekwalifiseer:
Groepfase
32 spanne het aan die groepfase deelgeneem. Die boonste twee spanne in elke groep het na die uitklopfase deurgedring.
James Bond
Flieks
Die Bond-flieks is:
Eritrea
Godsdiens
Moslem, Koptiese Christen, Rooms-Katoliek, Protestants.
Tale
Afar, Arabies, Tigre, Kunama, Tigrinya, ander Koesjitiese tale.
Regeringsoort
Oorgangsregering.
Zabaikalski-krai
Daar is reeds planne om die nuwe gebied later te laat saamsmelt met die outonome republiek Boerjatië en die saamgevoegde Irkoetsk-oblast om die Baikal-krai te vorm.
Geografie
Die krai is geleë binne die historiese streek Transbaikalië (Dauria) en het aansienlike buitelandse grense met China (Binne-Mongolië; 998 km) en Mongolië (die Dornod-, Khentii- en Selenge-provinsie; 868 km). In Rusland self grens dit aan die Irkoetsk- en Amoer-oblast, sowel as aan Boerjatië en Sacha (Jakoetië). Die Chentei-Daur-hooglande kom aan die suidwestekant voor.
Orlando Figes
Die Times Literary Supplement het A People's Tragedy gekies as een van die 100 invloedrykste boeke sedert die Tweede Wêreldoorlog. Die Financial Times het Figes "die grootste storieverteller onder moderne Russiese geskiedkundiges" genoem.
Max Mittelman
Max Mittelman (gebore 5 September 1990) is 'n Amerikaanse akteur. Hy is bekend vir sy rolle in die televisiereekse The Big Bang Theory (2007), One Punch Man (2015), en Spider-Man (2017).
Coco Chanel
Lewensloop
Gabrielle Bonheur Chanel is op 19 Augustus 1883 op die Franse dorpie Saumur, Maine-et-Loire, buite die eg gebore. Na haar ma se dood en pa se daaropvolgende verlating is sy eers deur twee tantes in Auvergne en daarna deur nonne in die Aubazine-weeshuis grootgemaak. Sy het haar eerste betrekking, dié van naaldwerkster, gelos om 'n beroep as nagklubsangeres te beproef.)
Francois Hougaard
Tydens die 2011 Superrugbyseisoen het hy goed vertoon en as skrumskakel tydens Fourie du Preez se afwesigheid waargeneem, wat hom later 'n plek in die Springbokspan vir die 2011-wêreldbeker verseker het.
Fred Malatesta
Fred Malatesta (18 April 1889 – 8 April 1952) was 'n Amerikaanse akteur en kunsregisseur. Hy was bekend vir sy rolle in die rolprente Little Lord Fauntleroy (1921), Get That Girl (1932), Modern Times (1936), en The Black Doll (1938).
Suid-Ndebele
]]
Johannesburgse Botaniese Tuin
Die Johannesburgse Botaniese Tuin is 'n botaniese tuin in Emmarentia, 'n voorstad van Johannesburg, in Gauteng, Suid-Afrika.
Charles Freeman
In privaat praktyk
As argitek was Freeman veelsydig en het hy baie werk gelewer. Die Standard Bank (1883) in Adderleystraat, Kaapstad, word beskou as een van sy mooiste geboue en die NG kerk Graaff-Reinet as een van die indrukwekkendstes.
Ficksburg
links|320px|duimnael|Ds. [[John Daniel Kestell|J.D. Kestell, 'n leraar van die plaaslike NG gemeente, het Ficksburg se moederkerk ontwerp, waarna die plaaslike argitek Walter Donaldson die plan geteken het.]]
George Eastman
Belangrikste prestasies
Eastman se welwillendheid was legendaries. Deur sy leeftyd het hy $100 miljoen aan verskeie instansies geskenk. Sy borgskap het op onderwys en gesondheid gefokus en instellings soos MIT en Rochester Universiteit het grootliks voordeel uit sy ondersteuning getrek. Eastman het dit nie snaaks gedink om twee operas op 'n dag te sien nie en sy liefde vir musiek het hom gelei tot die stigting van die bekende Eastman Musiekskool.
Rosendal
Rosendal is 'n klein dorpie in die Oos-Vrystaat wat op 'n westelike rigting tussen die dorpe Ficksburg en Fouriesburg geleë is. Die Rosendal Teater is onlangs gestig en die dorpie het 'n paar kunstenaars wat hulle daar tuisgemaak het. Volgens die 2011-sensus het die dorp 'n bevolking van 131 gehad, waarvan 81 (61,8%) Blankes was.
Pierre-sur-Haute militêre radiostasie
Die Pierre-sur-Haute militêre radiostasie is 'n 30 ha installasie wat vir Franse militêre kommunikasie gebruik word. Dit is in die Franse munisipaliteite Sauvain en Job geleë, en die grenslyn tussen die Rhône-Alpes- en Auvergne-streke loop deur die installasie. 'n Burgerlike radioherleier is ook op hierdie installasie opgerig deur die maatskappy Télédiffusion de France.
Treviso (provinsie)
In die 20ste eeu het familieondernemings soos De’Longhi, Benetton en Stefanel hulle suksesvol op die wêreldmark geposisioneer en bygedra tot die provinsie se ekonomiese welvaart.
Pierre-sur-Haute militêre radiostasie
Infrastruktuur
Die stasie staan op 'n 30 hektaar werf tussen die munisipaliteite Sauvain en Job, op die grens tussen die départemente Loire en Puy-de-Dôme. Die omtrek word deur 'n hoë hout-en-metaal versperring omring. Militêre personeel word per pad of met rusperspoorvoertuie daarheen vervoer. Die toegangspad is nie oop vir die publiek nie.
Franse Wikipedia-artikel
Die artikel is later deur 'n Wikipedia-vrywilliger, wat in Switserland woonagtig is, weer opgelaai. Weens die geskil het die artikel die mees geleesde bladsy op die Franse Wikipedia geword, en is meer as 120 000 keer afgelaai tydens die naweek van 6/7 April 2013. Dit is ook in verskeie ander tale vertaal.
Kolwang-keiser
Identifikasie
Die vis word tot 40cm lank, die lyf is slank en die snoet gepunt. Die lyf is olyf tot grysbruin van kleur met blou skakerings. Daar is 'n rooibruin kol agter die rand van die kieue. Die vis het die vermoë om sy kleur skakering te verander na meer dowwe voorkoms of bruin; moontlik om sy kamoeflering te verbeter. Dit gebeur veral snags terwyl dit op die seebodem rus.
Keelseer
Keelontsteking kan as gevolg van ŉ ligte keelirritasie of virusontsteking ontstaan en word gewoonlik gekenmerk deur keel seer, 'n heserige stem en pyn wanneer 'n mens sluk. So 'n ontsteking genees normaalweg binne 'n paar dae. Minder ernstige ontstekings van die keel kan egter die slymvlies en die mangels se weerstand verlaag, en ander virusse of bakterieë kan so ernstiger ontstekings veroorsaak. Mangelontsteking (tonsilitis) gaan ook met keelseer gepaard en tas veral jong kinders aan. Streptokokkale keelseer (wat deur streptokokkale bakterieë veroorsaak word) kan ernstige komplikasies tot gevolg hê.
Piero di Lorenzo de' Medici
Heerskappy van Florence
Piero het probeer om hom te verset maar hy het min steun gekry van lede van die Florentynse elite wat onder invloed van die Dominikaanse priester Girolamo Savonarola was. Selfs sy neefs Lorenzo en Giovanni het hulle by Karel geskaar en hom hul steun en fondse beloof.
Volume
Volume vs Kapasiteit
Volume word altyd gemeet in kubieke eenhede, terwyl kapasiteit in feitlik elke ander eenheid gemeet word.
Mooirivier (Vaal)
Oorsprong
Sy hoofsytakke is die Wonderfonteinspruit en die Loopspruit, asook die Brakspruit.
Kraft durch Freude
Die organisasie Kraft durch Freude (KdF) is op 27 November 1933 as 'n ondergeskikte afdeling van die Nasionaal-Sosialistiese Deutsche Arbeitsfront gestig en het tydens die Derde Ryk van Duitsland die vryetydsbesteding van die beroepsbevolking met danspartye, konserte, toneel- en operaopvoerings georganiseer. Daarnaas is spesiale vakansiereise aangebied vir werkers wat goeie prestasies behaal het.
Pous Pius VI
Biografie
Pous Pius VI is gebore as Giovanni Angelo Braschi (eintlik Giovanni Angelo Conte Braschi) op 25 Desember 1717 in Cesena, Kerklike Staat. Hy is die oudste van agt kinders van Graaf Marco Aurelio Tommaso Braschi en sy vrou Ana Teresa Bandi. Sy volle doopname was Angelo Onofrio Melchiorre Natale Giovanni Antonio. Na voltooiïng van sy studies aan die Jesuïte-kollege in Cesena waar hy in 1734 'n doktorsgraad in die regte behaal, sit Braschi sy studies voort aan die Universiteit van Ferrara. Hy word die privaat-sekretaris van Tommaso Ruffo, die pouslike legaat. Hy word ouditeur in Ruffo se bisdom van Ostia en Velletri tot 1753. Sy sukses in 'n missie na die Neapolitaanse hof bring hom onder die aandag van Pous Benedictus XIV die hom aanstel as een van sy sekretarisse en kanunnik van Sint Pieter. In 1758 breek hy sy verlowing en word priester. Pous Clemens XIII stel hom aan as tesourier van die Apostolies Kamer. Sy besparingsmaatreëls het hom baie ongewild gemaak en sy teenstanders het Pous Clemens XIV oorgehaal om hom as kardinaal-priester aan te stel op 26 April 1773. In sy nuwe pos by S. Onofrio was hy op 'n syspoor. Die konklaaf na die dood van Pous Clemens XIV het vier maande geduur voordat die kardinale van Frankryk, Spanje en Portugal ingestem het om Braschi te verkies. Op 15 Februarie 1775 volg hy Pous Clemens XIV op en word biskop gewy op 21 Februarie 1775 en as pous gekroon op 22 Februarie 1775 deur kardinaal Alessandro Albani. Hy regeer tot sy dood op 29 Augustus 1799 in ballingskap in Frankryk en word opgevolg deur Pous Pius VII. Die naam ‘Pius’ beteken ' die vrome'.
NG gemeente Uniondale
Agtergrond
Ná ds. Joubert volg ds. J. F. Botha, wat hom besonder beywer het om die groot kerkskuld te vereffen. 'n Soliede gekapte klipringmuur is by die kerkgebou tydens die bediening van ds. D.G. van der Merwe (1922 tot 1929) aangebring. Die bestaande kerkorrel is in 1930 gebou teen 'n koste van £1 200, gekollekteer deur ds. Van der Merwe. Van die oorspronklike gemeente is afgestig: 'n deel van De Rust (1900), die hele Joubertina (1907), 'n gedeelte van Herold (1931) en eindelik twee wyke van die gemeente Misgund (1950).
Eerste pastorie op Uniondale
In 1872 het die kwessie van 'n eie pastorie ter sprake gekom, want die pastoriegesin het nog altyd in 'n gehuurde huis van mnr. J. Stewart gewoon. Dit was dieselfde man wat in 1865 saam met mnr. A.L. du Preez belowe het om 'n pastorie aan die gemeente te skenk. Die kerkraad het hom van hierdie verpligting ontslaan nadat Du Preez insolvent geraak het en hy aan die kerkraad 'n belofte van erwe gegee het. Maar ook hierdie belofte is nog nie nagekom nie, tot die kerkraad 'n konferensie met mnr. J. Stewart kon reël in die teenwoordigheid van mnre. Wehmeyer en M.P. Zondagh wat in 1865 in die kerkraad gedien het. Uiteindelik bied mnr. Stewart £15 aan om ook van sy laaste verpligting ontslaan te word. Die jaar daarop knoop die kerkraad weer onderhandelings met mnr. Stewart aan. 'n Ander huis van mnr. Stewart het in die mark gekom en die kerkraad het met hom ooreengekom om dit vir £700 aan te koop. Hierdie huis (die huidige pastorie) is destyds deur die Engelse predikant, eerw. Dorrell, bewoon en hy het tegelykertyd die huidige pastoriesaaltjie vir sy Engelse gemeentetjie as kerkgebou gebruik, solank hy nog besig was met die bou van die Engelse kerkie wat nog op Uniondale staan.
Die Pace-hofsaak
Die kerkraad se prokureurs, Buchanan en Jones, het besef dat die kerkraad se saak verlore was en wou ds. Rossouw nie self in die getuiebank roep nie. Die uitspraak van die hoofregter bygestaan deur regter Denyssen was verdoemend teen die kerkraad. Laasgenoemde het die optrede van die kerkraad as "schandelyk" beskryf. Die kerkraad moes die volle hofkoste van meer as £500 betaal. Gelukkig was ds. Rossouw se skoonvader, mnr. J.J. Human, in staat om byna die hele bedrag voor te skiet. Slegs 'n geringe gedeelte van die hofkoste is uit gemeentegeld betaal. Ds. Rossouw en die meeste kerkraadslede het hul hand diep in hul sak gesteek en onder mekaar is byna £150 bygedra om mnr. Human terug te betaal. Die kerkraadslede het met kollektelyste by die gemeentelede om "vrywillige" bydraes aangeklop. Omtrent £350 is so byeengebring sodat voor ds. Rossouw se vertrek, die grootste gedeelte van die skuld aan mnr. Human vereffen is.
Oprigting en inwyding
Die reaksie op Uniondale self was ook so gunstig dat die kerkraad aan ds. W.A. Joubert opdrag gegee het om voorlopig planne en spesifikasies vir die nuwe gebou te bekom. Hy het in korrespondensie getree met Hager. Hoewel Hager nie self die kerk op Uniondale gebou het nie, dra dit ongetwyfeld sy stempel, want met enkele wysigings is Hager se plan aanvaar. Die kerkraad het besluit om nie weer in die ou Lyon te bou nie omdat die brandpunt van die dorp in die loop van die jare na die deel wat vroeër as Hopedale bekend was, verskuif het. Die kerkraad het hierdie terrein waarop die nuwe kerk gebou is, enige jare tevore tesame met die pastorie van mnr. J. Stewart aangekoop.
Oorspronklik was die plan om die kerk van baksteen te bou; daarom is reeds op die eerste vergadering besluit om 300 000 bakstene te laat vorm. Dr. Avis, die sekretaris van die boukommissie, het 'n spesiale notuleboek aangelê waarin al die notules van die kommissievergaderings getrou weergegee is sodat 'n mens die verloop van die bouery goed kan volg. Op 7 Oktober het die kommissie reeds R1 150 in kontant ontvang, maar baie mense het nog nie hul beloofde bydraes gestort nie. Van die kerkraadslede het onderneem om ook in die omliggende gemeentes te kollekteer.
Shirin Ebadi
Sy het in 1975 die President van Regsbank 24 van die [Teheranse] Stadshof geword. Ná die oorwinning van die Islamitiese Revolusie in Februarie 1979 is sy en ander vroulike regters uit hul ampte ontslaan en het hulle klerklike pligte gekry. Dit was weens die oortuiging dat Islam vroue verbied om as regters te dien. Shirin het 'n klerk geword in die hof wat eens onder haar beheer was. Nadat sy en die ander vroulike regters beswaar aangeteken het, is hulle tot die pos van "deskundiges" in die Justisiedepartement bevorder. Sy was egter nie tevrede hiermee nie, en het gevolglik vroeë aftrede versoek, wat toegestaan is. Ebadi het daarna weer aansoek gedoen om te praktiseer, maar haar aansoek is van die hand gewys aangesien die Balieraad vir 'n geruime tyd ná die revolusie gesluit gebly het en deur die Regsbank bestuur is.
Michail van Rusland
Regering saam met sy pa
Filaret se beywering vir die reinheid van ortodoksie laat hom soms buitensporig optree, maar hy moedig die publikasie van teologiese werke aan en beveel dat elke aartsbiskop ’n kweekskool moet stig, en hyself stel die voorbeeld. Hy herorganiseer ook die Moskowiese leër met behulp van buitelandse offisiere. Die dubbele leierskap duur tot 1633, toe Filaret sterf.
Strandbeest
Laswerk
Oorspronklik is kleefband gebruik om die Strandbeest in een stuk te hou. Toe dit nie wil vlot nie, ondersoek Jansen ander moontlikhede. Die heel eerste modelle is ook gelas met kabelbinders (tie-wraps), PVC-lym, met waaiers van plastiek- of voëlvere. Hy gebruik by die huidige Strandbeesten kabelbinding, linte, nylontoue, kleefband en silikonjel.
Grootte
duimnael|350px|Animaris rhinoceros lignatus van hout weeg 250 kg Die swaarste Strandbeest is die Animaris rhinoceros transport. Dit is van poeierbedekte staal gemaak, weeg 3,2 ton en is ongeveer 4,7 × 6 × 5 m.
In die media
Uitsaaiers soos die BBC, die Duitse 3sat en die Switserse radio en televisie (2009) het oor Theo Jansen en sy Strandbeesten berig.